Esto nun ye una broma,
hai una moza dientro d'esi círculu...
la rapaza ta siendo agredida sexualmente.
Agora mesmo hai 3-4 manes dientro de los sos pantalones
y 3-4 manos dientro de la so camisa,
hai 10 homes a tirar de cada parte del cuerpu...
agora hai un home que-y quita los zapatos pa que'l so conpañeru seya quien a quita-y los pantalones más fácilmente.
Hai un home que-y asegura a la rapaza que él ta protexiéndola,
cuando realmente él ye l'agresor,
y les sos manes tán dientro de la so ropa interior d'ella.
Hai otru home que quita los sos pantalones para ofrecé-ylos,
y otru que intenta dexa-y el so xersé
y otru a intentar tapala, y decenes intenten impedí-yoslo con armes tipu navayes.
Los homes que la ayuden dícen-y qu'hai qu'escapar,
la moza berra intentando deci-yos a los que l'arrodien que nun tán ayudando
que la tan empuxando de vuelta.
Ella tien mieu a cayer,
Y dalguién intenta quita-y los pantalones otra vez más.
Mas naide la siente berrar.
Esta rapaza nun consigue respirar con los emburriones y agarrones.
Ella ta casi desmayada,
pero afortunadamente nun usa pañuelu como la otra moza que casi foi estrangulada con el,
o como la tercera moza que foi apuñalada,
o como la 4ª o la 5ª, moces que fueron rapataes en coches de los que consiguieron saltar...
o como la madre que foi violada delantre de dos fíos.
Estes moces fueron violaes por multitudes delantre de tola xente.
Estes moces nun imaxinaben que saldríen vives d'esi círculu
Naide visitará les cases d'estes rapaces pa dici-yos que son heroínes.
Porque naide quier saber d'estes moces.
Naide quier lleer, sentir o ver.
Pero nós nun vamos ser silenciaes.
Nós nun vamos ser rotes.
Nós nun nos vamos esconder.
Hai agresiones sexuales colectives na Praza Tahrir y nes sos proximidaes.
Ven con nós a plantar cara a los violadores,
porque nós nun tenemos intención d'escondenos nes nuestres cases.
Esta ye la nuestra plaza, esta ye la nuestra revolución, y vamos dar esta batalla hasta'l final.
Tú puedes ayudar de munches formes, faite voluntariu!